Karin Rask

Karin Rask (neiupõlvenimi Karin Lätsim; sündinud 21. aprillil 1979) on eesti näitleja ja moelooja.

1997. aastal lõpetas ta Haapsalu Gümnaasiumi, aastatel 1997–1998 õppis Tallinna Pedagoogikaülikoolis raadiorežii erialal. 2002. aastal lõpetas Eesti Muusikaakadeemia Kõrgema Lavakunstikooli näitleja erialal. 

Aastatel 2002–2014 oli ta Eesti Nuku- ja Noorsooteatri näitleja. 

Alates 2014. aastast on ta vabakutseline näitleja ja moedisainer.

Rollid

Nukuteatris 
 2002 Kaunitar – I. Põllu "Tulipunane lilleke" 
 2002 Vanaema igamees – A. Byström "Suur ime"
 2002 Tüdruk – P-E. Rummo "Aknalaua Juss" 
 2003 Jo – J. Upton "Ashes and Sand" 
 2003 Toatüdruk Maasikas, koer Murra, kohtukull – G. Rodari, E. Spriit "Cipollino" 	
 2003 Artist, Vanaema Maasikamoos – A. Kivirähk "Vapper Keefir"
 2003 Jutumeister – G. Rodari, V. Keller "Sinine unistus"
 2004 Patty Simcox – J. Jacobs, W. Casey "Grease"
 2004 Kitsetall Sisi – Vennad Grimmid, L. Tungal "Hunt ja seitse kitsetalle"
 2004 Hera, kuningas Eurystheus – T. Voorel, A. Roosileht "Herakles"
 2004 Vares – K. Kangur, U. Lennuk "Timbu-Limbu ja lumemöldrid"
 2005 Perenaine, Õde Kirsipuu – E. Raud, R. Toots "Jälle need naksitrallid" 	
 2005 Perenaise hobune, II vanaeit, sulastüdruk, puu – S. Lagerlöf, G. Tunström "Troll-Poiss"
 2005 Inetu pardipoeg – U. Lennuk "Muinasjutumees"
 2006 Tippkirurg – V. Keller "Kilplaste Klubi"

Teistes teatrites 
 2001 Holly Scabe – J. Martin "Tšehhov ja šõubisnis" (diplomilavastus Tallinna Linnateatris)
 2001 Willie – T. Williams "Elamiskõlbmatuks tunnistatud" (Raadioteater)
 2002 1. jumal ja vennapoeg – B. Brecht "Hea inimene Sezuanist" (diplomilavastus Vanalinnastuudios)
 2002 Vera – Merle Karusoo "HIV" (Eesti Draamateater)
 2003 Maila – "Haapsalu Valge Daam" (Randlane)
 2004 Ärinaine – R. Maxwell "Showcase" (Von Krahli Teater)
 2012 – Fosse/Mrožek/Tohver "Maja" (PolygonTeater)
 2012 Rose – Teale "Minu oma" (Ugala)
 2013 Rebecca Huntley-Pike – Alan Ayckbourn "Hukkamõistu koor" (Kell Kümme)
 2014 Naine Marta – Martin Algus „Väävelmagnooliad“ (PolygonTeater)
 2015 Fatima – Schimmelpfennig "Araabia öö" (PolygonTeater)
 2015 Anett – Jaan Tätte "Palju õnne argipäevaks!" (PolygonTeater)
 2015 Penelope Ryan – Kurt Vonnegut „Õnne sünnipäevaks, Wanda June!“ (PolygonTeater)
 2017 Hanna – (Vallik/Jaaks "Kõik normaalsed inimesed – KNI!" (PolygonTeatri ja Vaba Lava ühistöö)
 2017 Ella Ilbak – Otsa "Vürst ja tantsijanna ehk Klaasist mälu" (Ajateater)
 2018 Laura – "Peatumine ristteel" (PolygonTeater)

Mängufilmides 
 2007 Andres Kivi naine – "Võõras"
 2013 – "Mereröövlimäng" (tudengifilm)
 2015 Sadu ema – "Supilinna Salaselts"

Seriaalides ja telefilmides 
 2003, 2005-2006 Lucy – "Kodu keset linna"
 2007-2008 Triin Mets – "Kelgukoerad"
 2012 Kiku – "Nurjatud tüdrukud"
 2009 Liis – "Kättemaksukontor"
 2010 Kessu – "Pihikamber"
 2014 Katrin Ausmann – "Kättemaksukontor"
 2014 osatäitja – "Viimane võmm"
 2014 Marge – "Saladused"
 2014 Marili – "Keskea rõõmud"
 2015 Rita – "Varjudemaa"
 2017–2018 Eva – "Nukumaja" (Kanal 2)
 2019 Kaie – "Nõnda ka maa peal" (ETV)
 2020 pulmakorraldaja – "Lahutus Eesti moodi" (ETV)
 2022 Margaret – "Valguses ja varjus" (Kanal 2)

Lisaks on ta lugenud dublaaži paljudele multifilmidele.

Moelooming 
Karin Rask jõudis moeloomingu juurde tänu sellele, et kui 2004. aastal asutati Taaskasutuskeskus, hakkas ta sageli seal vabatahtlikuna abiks käima ning märkas kangaid, mis olid saadetud uuele ringile. Talle tundus, et need kangad kõnetavad teda – annavad ideid ja vihjeid, milline riideese ühest või teisest kangast võiks saada. Seetõttu nimetab Karin Rask end Kangakuuljaks. Teise ringi kangastest rõivaste kavandamise ideed ärgitas ellu viima ka tunnustatud taaskasutusdisainer Reet Aus.

Karin Raskist saigi kõigepealt lasterõivabrändi Kalamaja Printsess looja ja disainer. Kalamaja Printsess on Eestis toodetud sajaprotsendiliselt taaskasutatud lasterõivaste bränd. Kõik materjalid pärinevad Uuskasutuskeskusest ja iga rõivaese on unikaalne. Tema esimese kollektsiooni esitlus sai teoks 2013. aasta lõpus Draama­teatri Jõulusahvri üritusel.

2020. aastal lõi ta endanimelise naisterõivabrändi. Ettevõte tegutseb jäätmeteta tootmise (zero-waste) ja ringmajanduse põhimõtetel. Rõivaste disainimiseks kasutatakse tekstiilivabrikutes tootmisest järele jäänud kangajääke või uusi orgaanilisi materjale, mis on ostetud eetilistelt tootjatelt. Selle brändi tooted pälvisid 2021. aastal kvaliteedimärgise "EMA märkab 2021".

Raadiotöö 
2021. aasta novembrist koostab ja juhib ta Eesti Lasterikaste Perede Liidu taskuhäälingu Sumin saateid. Esimesel hooajal valmib kümme saadet.

Liikmesus
 2002 Eesti Teatriliidu ja Näitlejate Liidu liige

Tunnustus
 2004 – Rusikas Silmaauku ehk parim kõrvalosatäitja Eesti Nuku- ja Noorsooteatris hooajal 2003–2004
 2021 – kvaliteedimärgis "EMA märkab 2021" moebrändile Karin Rask

Isiklikku
Ta on 2005. aastast abielus Rasmus Raskiga, peres kasvavad poeg Hugo (2006), tütar Natali (2009) ja poeg Stig (2019). Tema äi on Märt Rask.

Viited

Välislingid
 Karin Rask IMDb-s
 Karin Raski moelooming Eesti Disaini Majas
 Merit Raju. Karin Raski aeglane mood. Ajakiri Hingele Pai, 12. märts 2017
 Saagem tuttavaks: Karin Rask, seekord moebränd. Sisaldab 25 fotot. Veebiajakiri Portail, 21. september 2020
 Artikleid Karin Raski moeloomingu kohta portaali Geenius.ee moerubriigis 
 Minu roheline eluviis – Karin Rask. Hortese koduleht, aprill 2021
 Fotod | Karin Raski sügistalvine kollektsioon pakub vimkaga klassikuid Anne ja Stiil / Delfi, 19. august 2021
 Geidi Raud. Kliimamudijad | Karin Rask pooldab taaskasutust: minuni on ringiga tagasi jõudnud poja riideid, mida on kandnud vahepeal kümmekond last. Õhtuleht, 18. september 2021 
 Minu elu 10 kuldreeglit: Karin Rask. Buduaar.ee, 10. jaanuar 2022 

Eesti näitlejad
Eesti Muusika- ja Teatriakadeemia vilistlased
Sündinud 1979